
RAPORT

asupra propunerii legislative pentru modificarea şi completarea Ordonanţei de urgenţă a Guvernului nr. 141/2002 privind reglementarea depozitării seminţelor de consum, regimul certificatelor de depozit pentru acestea şi constituirea Fondului de garantare pentru certificatele 
de depozit 
(Pl.x 168/2014)

În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată, spre dezbatere în fond, cu propunerea legislativă pentru modificarea şi completarea Ordonanţei de urgenţă a Guvernului nr. 141/2002 privind reglementarea depozitării seminţelor de consum, regimul certificatelor de depozit pentru acestea şi constituirea Fondului de garantare pentru certificatele de depozit, transmisă cu adresa nr. Pl.x 168 din 7 aprilie 2014 şi înregistrată sub nr.4c-4/180/08.04.2014.
La întocmirea raportului, Comisia a avut în vedere avizul favorabil al Consiliului Legislativ nr. 1529/20.12.2013.
Propunerea legislativă are ca obiect de reglementare modificarea şi completarea Ordonanţei de urgenţă a Guvernului nr. 141/2002 privind reglementarea depozitării seminţelor de consum, regimul certificatelor de depozit pentru acestea şi constituirea Fondului de garantare pentru certificatele de depozit, aprobată cu modificări şi completări prin Legea nr. 149/2003, cu modificările şi completările ulterioare, în vederea reglementării mai stricte a procedurii de acordare a licenţei de depozit, pe baza unui audit extern independent, precum şi, a reglementării posibilităţii de a prelungi licenţa de depozit pe o perioadă de maximum cinci ani de la data expirării licenţei acordate. 

 Propunerea legislativă a fost respinsă  de Senat în şedinţa din 1 aprilie 2014.
La dezbaterea propunerii legislative a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat, domnul Nagy Tamas Peter, secretar de stat în Ministerul Agriculturii şi Dezvoltării Rurale.
La lucrările comisiei, din data de 3 iunie 2014, au fost prezenţi 36 de deputaţi, din totalul de 38 membri ai comisiei.

În urma dezbaterilor, Comisia pentru agricultură, silvicultură, industrie alimentară şi servicii specifice a hotărât, cu unanimitate de voturi, respingerea propunerii legislative, din următorul motiv:
- reglementările sunt cuprinse în proiectul de Lege privind măsuri de reglementare a depozitării seminţelor de consum şi a regimului certificatelor de depozit pentru acestea (PLx 164/2014) adoptat de comisie.
În raport de obiectul şi conţinutul reglementării, propunerea legislativă face parte din categoria legilor ordinare.
Propunerea legislativă, conform dispoziţiilor art. 76 alin. 2 din Constituţia României, republicată şi ale art. 92 alin. 9, pct.1 din Regulamentul Camerei Deputaţilor, republicat, este de competenţa decizională a Camerei Deputaţilor.

PREŞEDINTE,                               

 SECRETAR,
Nini SĂPUNARU
                 


Costel ŞOPTICĂ
Consilier parlamentar,  Anton Păştinaru
Consilier, Olimpia Bocşe

